
KAUSITUNTIEN SOPIMUSEHDOT

	TUNNEILLE ILMOITTAUTUMINEN

· Tunneille ilmoittaudutaan nettisivujen kautta, www.pompit.fi. 
· Ilmoittautumisesta saat kopion sähköpostiisi. Mikäli kopio ilmoittautumisesta ei tule sähköpostiisi ilmoittautumisen jälkeen, ota yhteys toimistoomme, info@pompit.fi. Muistathan tarkistaa viestin myös roskapostin puolelta.
· Mukaan voi ilmoittautua myös kesken kauden.

MAKSUT

· Ilmoittautumisen jälkeen lähetämme maksulinkin sähköpostiinne
· Kausikortin sekä 10xkortin voi maksaa kahdessa erässä.
· Kausikortti ja 10xkortti sisältää paikan valitussa ryhmässä yhdelle harrastajalle, kerran viikossa kauden aikana (kevät- tai syyskausi).  

PERUUTUSEHDOT
· Uudet harrastajat voivat peruuttaa osallistumisensa ensimmäisen tunnin jälkeen ilman maksua. Peruuttaminen tulee tehdä kirjallisesti sähköpostilla info@pompit.fi. Myöhemmin tai kesken kauden tapahtuneista lopettamisista emme palauta kausikortin tai 10xkortin maksua.


POISSAOLOT JA KORVAAMINEN
· Kauden aikana käyttämättä jätetyt osallistumiskerrat eivät oikeuta maksun alentamiseen tai palautukseen.
· Poissaolot voi korvata toisella tunnilla tai vapaaharjoittelussa kauden aikana. Käyttämättä jääneitä jumppakertoja ei voi käyttää enää seuraavalla kaudella.    
· Pitkät sairaus-/tapaturmapoissaolot ja niiden korvaaminen sovitaan erikseen tapauskohtaisesti.

	VAKUUTUS

· Lasten ja nuorten kausikortti sekä 10xkortti sisältävät tapaturmavakuutuksen. Tapaturmavakuutus on voimassa ohjatuilla kausitunneilla kauden aikana, kun maksut on suoritettu eräpäivään mennessä.
· Aikuiset harrastajat, vapaaharjoittelijat, synttärijuhlijat, tapahtumiin osallistujat tai muut asiakkaat eivät kuulu vakuutuksen piiriin.

OIKEUS TUNTIMUUTOKSIIN

 Liikuntakeskus Pompitilla on oikeus tuntimuutoksiin.


Liikuntakeskus Pompit ei ole korvausvelvollinen mikäli joudumme peruuttamaan tai muuttamaan toimintaamme liikuntakeskuksesta riippumattomista syistä.
Oikeus muutoksiin pidätetään.
